
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 218 

11 Σεπτεμβρίου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 180 
Υποχρεώσεις και δικαιώματα του αγρονομικού 
προσωπικού της Ελληνικής Αγροφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 13 παρ. 4 του ν. 3585/2007 «Προστασία 
του περιβάλλοντος, αγροτική ασφάλεια και άλλες δια¬ 
τάξεις» (Α' -148). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κωδικοποιήθηκε 
με το άρθρο πρώτο του π. δ/τος 63/2005 (Α'- 98). 

3. Το γεγονάς ότι από τις διατάξεις του παράντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την υπ’ αριθμ. 226/2007 γνωμοδότηση του Συμβουλί¬ 
ου της Επικρατείας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Όρκος αγρονομικού προσωπικού 

1. Το αγρονομικά προσωπικά σρκίζεται όταν κατατάσ¬ 
σεται στην Ελληνική Αγροφυλακή. Ο όρκος έχει ως εξής: 
«Ορκίζομαι να φυλάττω πίστη στην πατρίδα, υπακοή 
στο Σύνταγμα και τους νόμους και να εκπληρώνω τι- 
μίως και ευσυνειδήτως τα καθήκοντά μου». Αν ο κατα- 
τασσόμενος πιστεύει σε γνωστή θρησκεία, πσυ ορίζει 
ιδιαίτερο τύπο όρκου, δίνει τον όρκο σύμφωνα με τσν 
τύπο αυτό. Όσοι δηλώνουν ότι δεν πρεσβεύουν καμιά 
θρησκεία ή πρεσβεύουν θρησκεία πσυ δεν επιτρέπει τον 
άρκο παρέχουν, αντί άρκου, την ακόλουθη διαβεβαίω¬ 
ση: «Δηλώνω, επικαλούμενσς την τιμή και τη συνείδησή 
μσυ, ότι θα φυλάττω πίστη στην πατρίδα, υπακοή στο 
Σύνταγμα και τους νόμους και ότι θα εκπληρώνω τιμίως 
και ευσυνειδήτως τα καθήκοντά μου». 

2. Η ορκωμοσία των κατατασσομένων γίνεται την ημέ¬ 
ρα της κατάταξής τους στις Διευθύνσεις Αγροφυλακής 
Περιφερειών, σε Υπηρεσίες των σποίων οι υποψήφιοι 
είχαν υποβάλει τα δικαιολογητικά, ενώπιον του Διευθυ¬ 
ντή της Διεύθυνσης Αγρσφυλακής Περιφέρειας ή του 
αναπληρωτή του και δύο βαθμοφόρων της Ελληνικής 
Αγροφυλακής. 

3. Η ορκωμοσία βεβαιώνεται με πρωτόκσλλο, πσυ χρο- 
νσλσγείται και υπογράφεται από τον ορκιζόμενο και τα 


όργανα ενώπιον των οποίων ορκίζεται. Αντίγραφο του 
πρωτοκόλλου υποβάλλεται στη Διεύθυνση Δισικητικσύ 
και Υλικστεχνικών Μέσων τσυ Αρχηγείου Ελληνικής 
Αγροφυλακής. 

4. Η πράξη της ορκωμοσίας καταχωρείται στα ατομικά 
βιβλιάρια του αγρονομικού προσωπικού. 

Άρθρο 2 

Κανάνες υπηρεσιακής συμπεριφσράς 

1. Το αγρονομικά προσωπικά, θεωρείται άτι βρίσκεται 
σε διατεταγμένη υπηρεσία σε κάθε περίπτωση πσυ κα¬ 
θίσταται αναγκαία η επέμβασή του. 

2. Κατά την εκτέλεση των καθηκόντων του το αγρο- 
νομικό προσωπικό: 

α. Ενεργεί με σύνεση, αυτσκυριαρχία, σταθερότητα, 
απσφασιστικότητα, αμεροληψία, αντικειμενικότητα και 
αξισπρέπεια. 

β. Σέβεται και προστατεύει τα κατοχυρωμένα δικαιώ¬ 
ματα των πολιτών και κάθε ατόμου που βρίσκεται στην 
Ελληνική Επικράτεια. 

γ. Χρησιμοποιεί κατά την εκπλήρωση των καθηκάντων 
τσυ τα κατά το δυνατόν ηπιότερα μέσα, απσφεύγοντας 
κάθε περιττή τραχύτητα, ενάχληση ή αδικαιολάγητη 
φθορά ιδιοκτησίας. 

δ. Συμπεριφέρεται με ευγένεια, επιδεικνύοντας πνεύμα 
μετριοπάθειας και επιείκειας. 

ε. Έχει πάντοτε, ως γνώμονα των ενεργειών του την 
αποτελεσματική εκπλήρωση της απσστολής της Ελ¬ 
ληνικής Αγρσφυλακής, την εξυπηρέτηση του δημόσιου 
συμφέροντος και τη διαφύλαξη των νόμιμων συμφερό¬ 
ντων των πσλιτών. 

Άρθρσ 3 

Γ ενικές υπσχρεώσεις 

Τσ αγρονομικό πρσσωπικό υποχρεσύταί: 

1. Να εκτελεί πιστά τις διαταγές των προϊσταμένων 
του, που δίδονται κατά τους νάμιμους τύπους και ευ- 
θύνεται για τη μη εκτέλεση ή την πλημμελή εκτέλεσή 
τους. 

2. Να τηρεί τους νόμους του Κράτους και να εφαρμόζει 
τις ισχύουσες κάθε φορά διατάξεις που ανάγονται στην 
αρμοδιότητά του. 

3. Να επιδεικνύει ζήλο και προθυμία στην εκπλήρωση 
των καθηκάντων του και την εκτέλεση των διαταγών 
των προϊσταμένων του. 

4. Να αναφέρει αρμοδίως κάθε γεγονός ή περιστατι¬ 
κό αγρονομικού ενδιαφέροντος, που αντιλαμβάνεται ή 
πληροφορείται με οποιοδήποτε τρόπο. 

5. Να τηρεί εχεμύθεια για θέματα που χαρακτηρίζο¬ 
νται ως απόρρητα από τις κείμενες διατάξεις, καθώς 
και για πληροφορίες ή γεγονότα των οποίων λαμβάνει 
γνώση κατά την εκτέλεση των καθηκόντων του ή επ’ 
ευκαιρία αυτών. 

6. Να συνεργάζεται αρμονικά μεταξύ του καθώς και με 
το πολιτικό προσωπικό της Ελληνικής Αγροφυλακής, το 
προσωπικό της Ελληνικής Αστυνομίας, του Πυροσβεστι¬ 
κού Σώματος, του Λιμενικού Σώματος, τις δικαστικές και 
στρατιωτικές αρχές και τους υπαλλήλους των Δημοσί¬ 
ων Υπηρεσιών, των επιχειρήσεων κοινής ωφέλειας, των 
ν.π.δ.δ. και των οργανισμών τοπικής αυτοδιοίκησης. 

Άρθρο 4 

Άσκηση άλλου επαγγέλματος ή έργου με αμοιβή 

Απαγορεύεται στο αγρονομικό προσωπικό η άσκη¬ 
ση άλλου επαγγέλματος και η κατ’ επάγγελμα άσκηση 
εμπορίας ή τέχνης. Κατ’ εξαίρεση, μετά από άδεια του 
Αρχηγού της Ελληνικής Αγροφυλακής, το αγρονομικό 
προσωπικό μπορεί να ασκεί ιδιωτικό έργο ή εργασία 
με αμοιβή, εφόσον αυτά συμβιβάζονται με τα καθήκο¬ 
ντα της θέσης του και δεν παραβλάπτουν την ομαλή 
εκτέλεση της υπηρεσίας του. Απαγορεύεται το αγρο- 
νομικό προσωπικό να μετέχει σε οποιαδήποτε εμπο¬ 
ρική εταιρεία, προσωπική ή περιορισμένης ευθύνης ή 
κοινοπραξία ή να κατέχει θέση διευθύνοντος ή εντε¬ 
ταλμένου συμβούλου ανωνύμου εταιρείας ή διαχειριστή 
οποιοσδήποτε εμπορικής εταιρείας. Μετά από άδεια του 
Αρχηγού της Ελληνικής Αγροφυλακής, το αγρονομικό 
προσωπικό μπορεί να μετέχει στη διοίκηση ανωνύμου 
εταιρείας ή γεωργικού συνεταιρισμού. Η άδεια αυτή δεν 
χορηγείται για συμμετοχή αγρονομικού προσωπικού 
στη διοίκηση γεωργικού συνεταιρισμού που ασκεί τη 
δραστηριότητά του εντός της εδαφικής περιφέρειας 
στην οποία εκτείνεται η τοπική του αρμοδιότητα, καθώς 
και για συμμετοχή του στη διοίκηση ανώνυμης εταιρείας 
που ο έλεγχος της δραστηριότητάς της εμπίπτει στην 
αρμοδιότητα της αγροφυλακής και το προσωπικό αυτό 
είναι κατά τόπο αρμόδιο να προβεί σε έλεγχο. 

Άρθρο 5 

Ανακοινώσεις στα μέσα μαζικής ενημέρωσης 

1. Ανακοινώσεις στα μέσα μαζικής ενημέρωσης γίνο¬ 
νται από τον Αρχηγό της Ελληνικής Αγροφυλακής και 
τους Άγρονομικούς Διευθυντές. 

2. Ως ανακοινώσεις στις οποίες δύνανται να προβαί¬ 
νουν μόνο ο Αρχηγός και οι Άγρονομικοί Διευθυντές 
νοούνται μόνο οι επίσημες ανακοινώσεις, συνεντεύξεις, 
παροχή πληροφοριών ή στατιστικών στοιχείων, γνω¬ 
στοποιήσεις σοβαρών συμβάντων ή παραβάσεων και 
απαντήσεις σε δημοσιεύματα του Τύπου. 

3. Οι ανακοινώσεις πρέπει να είναι απλές, λακωνικές, 
χωρίς κρίσεις και σχόλια και να περιορίζονται στο θί¬ 
γόμενο ζήτημα. 

Άρθρο 6 
Στολή 

1. Το αγρονομικό προσωπικό φέρει κατά την εκτέλεση 
των καθηκόντων του και με τον καθοριζόμενο τρόπο, 
την προβλεπόμενη από τις ισχύουσες διατάξεις στολή 
(άρθρο 24 του ν.3585/2007). 


2. Το αγρονομικό προσωπικό μεριμνά ώστε η εμφάνιση 
και παράστασή του να είναι άψογη και σύμφωνα με τις 
ισχύουσες διατάξεις. 

Άρθρο 7 

Γενικά περί χαιρετισμού 

Το αγρονομικό προσωπικό, είτε είναι σε υπηρεσία 
είτε εκτός αυτής, με στολή ή με πολιτική περιβολή, 
απονέμει χαιρετισμό στους κατά βαθμό ανωτέρους 
του. Ο κατώτερος χαιρετά πρώτος και ο ανώτερος 
ανταποδίδει το χαιρετισμό. Την ίδια υποχρέωση έχουν 
μεταξύ τους και οι ομοιόβαθμοι άγρονομικοί υπάλληλοι 
ανεξάρτητα από την αρχαιότητά τους. Άν μεταξύ ομοι- 
οβάθμων υπάρχει υπηρεσιακή εξάρτηση, ο νεότερος 
χαιρετά πρώτος. 

Άρθρο 8 

Τρόπος και περιπτώσεις απονομής χαιρετισμού 

1. Το αγρονομικό προσωπικό με στολή απονέμει ή 
ανταποδίδει το χαιρετισμό όπως οι στρατιωτικοί του 
Στρατού Ξηρός. 

2. Χαιρετισμός, εκτός από τις περιπτώσεις του προη¬ 
γουμένου άρθρου, απονέμεται και: 

α. Στη Σημαία κατά την έπαρση και την υποστολή 
της. 

β. Στις Πολεμικές Σημαίες, όταν είναι αναπεπταμέ¬ 
νες και διέρχονται ή είναι ιστάμενες, σε περίπτωση 
παράταξης. 

γ. Στις θρησκευτικές πομπές και συγκεκριμένα: στον 
Άγιο Επιτάφιο, στο Σταυρό, στα Άχραντα Μυστήρια και 
στην περιφορά Αγίας Εικόνας ή στις τελετές κηδειών 
που γίνονται κατά τους τύπους οποιοσδήποτε γνωστής 
θρησκείας. 

δ. Στον Πρόεδρο της Δημοκρατίας. 

ε. Στον Πρωθυπουργό και τα μέλη του Υπουργικού 
Συμβουλίου. 

στ. Στους Μητροπολίτες, όταν φέρουν το αρχιερατικό 
Εγκόλπιο. 

3. Ο χαιρετισμός, απ’ αυτούς που φέρουν στολή και 
πηλήκιο, απονέμεται ως εξής: 

α. (1) Όποιος βαδίζει και συναντά την Πολεμική Ση¬ 
μαία, στέκεται έγκαιρα, κάνει κλίση προς το μέρος της 
και όταν η Σημαία πλησιάσει σε απόσταση τεσσάρων 
βημάτων από το ύψος του, στρέψει ζωηρά την κεφαλή 
και το βλέμμα σ’ αυτή και χαιρετά μέχρι να περάσει 
τέσσερα βήματα από το ύψος του. 

Άν η Σημαία ίσταται, όταν ψθάσει στο ύψος της παίρ¬ 
νει μέτωπο προς αυτή και χαιρετά και στη συνέχεια 
στρέφεται πάλι στην κατεύθυνση που βάδιζε και συνε¬ 
χίζει την κίνησή του. 

(2) Κατά την άνοδο στα πολεμικά πλοία, στα οποία η 
Σημαία βρίσκεται σε έπαρση, όταν ψθάσει στην κορυψή 
της σκάλας παίρνει μέτωπο προς τη Σημαία και χαιρετά. 
Το ίδιο κάνει και κατά την κάθοδό του από το πλοίο. 

(3) Κατά την έπαρση και υποστολή της Σημαίας παίρ¬ 
νει μέτωπο προς τη Σημαία και χαιρετά. Άν η Σημαία 
δεν είναι ορατή και ανακρούεται το εμβατήριό της, 
τότε το αγρονομικό προσωπικό παίρνει τη στάση της 
προσοχής. 

(4) Χαιρετισμός απονέμεται, σύμψωνα με τα ανωτέρω, 
και στις Σημαίες ξένων κρατών. 

β. Όποιος βαδίζει και συναντά θρησκευτική πομπή, απ’ 
αυτές που αναψέρονται στην προηγούμενη παράγραφο 

(εδάφιο γ'), χαιρετά άπως ορίζεται στο εδάφιο α' (1) της 
παρούσης παραγράφου. 

Ο χαιρετισμάς απονέμεται στα θρησκευτικά σύμβολα 
της πομπής. 

γ. Όποιος βαδίζει και συναντά τον Πράεδρο της Δημο¬ 
κρατίας απονέμει χαιρέτισμά άπως ορίζεται στο εδάφιο 
α'. Όταν ο Πρόεδρος της Δημοκρατίας στέκεται τότε 
απονέμει το χαιρετισμό τέσσερα βήματα πριν από το 
ύψος αυτού και μέχρι τέσσερα βήματα μετά από αυτόν, 
χωρίς να διακόπτει την κίνησή του. Όταν βαδίζει πίσω 
του δεν τον προσπερνά. 

δ. Όποιος βαδίζει και συναντά πρόσωπο από αυτά που 
αναφέρονται στα εδάφια ε' έως στ' της προηγούμενης 
παραγράφου, στρέφει την κεφαλή και το βλέμμα σ’ αυτό 
και χαιρετά από απόσταση ενός βήματος. Εάν βαδίζει 
πίσω του και είναι αναγκασμένος να το προσπεράσει 
χαιρετά μόλις φθάσει στο ύψος του. 

ε. Στη διέλευση των συμβόλων και προσώπων που 
αναφέρονται στα εδάφια β', γ' και δ' της παραγράφου 2, 
ο ιστάμενος παίρνει μέτωπο προς το μέρος της διέλευ¬ 
σής τους και χαιρετά προ τεσσάρων βημάτων και μέχρι 
να απομακρυνθούν κατά τέσσερα βήματα. Αν κάθεται 
εγείρεται και χαιρετά κατά τον ίδιο τρόπο. 

στ. Όσοι επιβαίνουν σε οχήματα χαιρετούν ή ανταπο¬ 
δίδουν το χαιρετισμό καθήμενοι. 

Ειδικά σε περίπτωση συνάντησης με τα πρόσωπα και 
σύμβολα των εδαφίων β', γ' και δ' της παραγράφου 2, 
ενεργούν ως εξής: 

(1) Αν το όχημα είναι υπηρεσιακό και οι συνθήκες κυ¬ 
κλοφορίας το επιτρέπουν, τότε σταθμεύει στο δεξιό του 
δρόμου και όσοι επιβαίνουν κατέρχονται και παίρνουν 
μέτωπο προς το μέρος της διέλευσης των προσώπων ή 
των συμβόλων και απονέμουν χαιρετισμό, όπως καθορί¬ 
ζεται στο εδάφιο α' της παρούσης παραγράφου. 

(2) Αν η στάση δεν είναι δυνατή, το όχημα ελαττώ¬ 
νει την ταχύτητά του και οι επιβαίνοντες χαιρετούν 
καθήμενοι. 

(3) Αν το μεταφορικό μέσο είναι ιδιωτικό και είναι 
δυνατή η στάθμευση, όσοι επιβαίνουν κατέρχονται και 
ενεργούν όπως στην περίπτωση (1), διαφορετικά χαι¬ 
ρετούν καθήμενοι. 

ζ. Όι οδηγοί αυτοκινήτων, μοτοσικλετών, μοτοποδη¬ 
λάτων και ποδηλάτων δεν χαιρετούν, ούτε στρέφουν 
την κεφαλή τους στον ανώτερο που συναντούν. Στη 
συνάντησή τους με πρόσωπα και σύμβολα των εδαφίων 
β', γ' και δ' της παραγράφου 2, ενεργούν ως εξής: 

(1) Σταθμεύουν, αν είναι δυνατόν, το όχημά τους στο 
δεξιό άκρο του δρόμου, κατέρχονται και χαιρετούν στε- 
κόμενοι παραπλεύρως του οχήματος, όπως καθορίζεται 
στο εδάφιο α' της παρούσης παραγράφου. 

(2) Αν η στάση δεν είναι δυνατή συνεχίζουν την κίνησή 
τους με ελαττωμένη ταχύτητα και δεν χαιρετούν, ούτε 
στρέφουν την κεφαλή τους. 

4. 'Όσοι φέρουν στολή και πηλήκιο και δεν μπορούν να 
χαιρετίσουν στρέφουν ζωηρά την κεφαλή στο τιμώμενο 
πρόσωπο ή σύμβολο. 

5. Όι ασκεπείς που φέρουν στολή χαιρετούν με ελα¬ 
φρά κλίση της κεφαλής χωρίς να υπσκλίνσνται. 

6. 'Όταν ο χαιρετισμός απσνέμεται σε ανώτερο που 
κάθεται, αυτός ανταποδίδει το χαιρετισμό καθήμενος. 

7. Όταν ο κατώτερσς είναι καθήμενος, σηκώνεται και 
απσνέμει χαιρετισμό σε πρσσερχόμενο ή διερχόμενσ 
ανώτερο του, με εξαίρεση τις περιπτώσεις που γευμα¬ 


τίζει σε εστιατόρισ ή ευρίσκεται ασκεπής σε δημόσιο 
κέντρο. Στις περιπτώσεις αυτές σηκώνεται ελαφρά και 
χαιρετά με κλίση της κεφαλής. 

8. 'Όσοι φέρουν πολιτική περιβολή έχουν τις ίδιες υπο¬ 
χρεώσεις, για απσνομή και ανταπόδσση χαιρετισμσύ, με 
τσυς άλλους που φέρουν στολή και δικαιούνται χαιρε¬ 
τισμού από κάθε κατώτερό τους, αν ο τελευταίος τους 
γνωρίζει. 

9. Στο χαιρετισμό με χειραψία εφαρμόζονται τα 
εξής: 

α. Ό κατώτερος δεν τείνει πρώτος το χέρι στον ανώ- 
τερό του αλλά ανταποκρίνεται γρήγορα μόλις ο ανώ¬ 
τερος τείνει σ’ αυτόν τσ χέρι. 

Εάν ο κατώτερος φορά γάντια, αφαιρεί το γάντι από 
το δεξί χέρι, στην περίπτωση που ο ανώτερος δεν 
φορά. 

β. Όι παρατεταγμένοι στη γραμμή και οι επικεφαλής 
τμημάτων ενεργούν ως ανωτέρω, χωρίς να αφαιρούν 
τα γάντια. 

γ. Στο χαιρετισμό με χειραψία δεν υποκλίνονται, όταν 
όμως είναι ασκεπείς, με στσλή ή πσλιτικά, κλίνσυν ελα¬ 
φρά την κεφαλή. 

Άρθρο 9 

Χαιρετισμός από ενόπλους 

Ό χαιρετισμός από το ένοπλο αγρονομικό προσωπικό 
απονέμεται όπως καθορίζεται από τους οικείους Κανο¬ 
νισμούς του Στρατού Ξηρός. 

Άρθρο 10 

Χαιρετισμός κατά την είσοδσ σε κλειστό χώρο 

Ό προσερχόμενος σε ανώτερο του που ευρίσκεται 
μέσα σε αίθουσα, γραφείο ή άλλο κλειστό χώρο, αφαι- 
ρεί, αν φορά, το πηλήκιό του και το θέτει κάτω από την 
αριστερή μασχάλη με το εθνόσημο προς τα εμπρός και 
το εσωτερικό αυτού προς το σώμα. Με το αριστερό 
χέρι, που είναι τεταμένο κατακόρυφα προς τα κάτω 
και εφαπτόμενο στο αριστερό πλευρό του σώματος, 
υποβαστάζει το πηλήκιο και κρατά τα γάντια διπλωμένα 
στην αριστερή παλάμη με τα δάκτυλά τους στραμμένα 
εμπρός. 

Άρθρο 11 

Χαιρετισμός σε τελετές 

1. Το αγρονομικό προσωπικό που παρακολουθεί τη 
θεία λειτουργία, δοξολογία, επιμνημόσυνη δέηση ή άλλη 
θρησκευτική τελετή μέσα σε ιερό ναό, κρατά το πηλή¬ 
κιο και τα γάντια, όπως καθορίζεται στο προηγούμενο 
άρθρο και παίρνει τη στάση της προσοχής στις εξής 
περιπτώσεις: 

α. Στην ανάγνωση του Ιερού Ευαγγελίου. 

β. Στη Μεγάλη Είσοδο, δηλαδή όταν βγαίνει ο ιερέας 
κρατώντας τα Άγια των Αγίων. 

γ. Στην εκφώνηση τσυ Συμβόλου της Πίστεως («Πι¬ 
στεύω») και της Κυριακής Προσευχής («Πάτερ ημών»). 

δ. Στην Προσφορά, δηλαδή όταν ο ιερέας λέγει «Τα 
Σα εκ των Σών». 

2. Στις τελετές στην ύπαιθρο, ως προς το θρησκευτικό 
μέρος, εφαρμόζεται η προηγούμενη παράγραφος και ως 
προς το υπόλοιπο μέρος ενεργεί ως εξής: 

α. Φορά το πηλήκιό του και χαιρετά κατά την έπαρση 
και υποστολή της Σημαίας, στην πρσσέλευση και απο¬ 
χώρηση των Πολεμικών Σημαιών και στην ανάκρσυση 
τσυ Εθνικού'Υμνου. 

β. Παίρνει τη στάση της προσοχής στην προσέλευση 
και αποχώρηση του Ιερού Ευαγγελίου, στην ανάκρουση 
της προσευχής απά τη μουσική, στην τήρηση σιγής 
ενάς λεπτού, στο προσκλητήριο των νεκρών, στο χρόνο 
κατάθεσης στεφάνων και στο χρόνο που απαγγέλλεται 
ο αστυνομικός όρκος. 

Άρθρο 12 
Προσαγορεύσεις 

α. Κατώτερος που απευθύνεται σε ανώτερο του, τον 
προσαγορεύει με τη λέξη «Κύριε» και το βαθμό ή τον 
τίτλο της θέσης του. 

β. Ανώτερος που απευθύνεται σε κατώτερό του, τον 
προσαγορεύει με τη λέξη «Κύριε» και το βαθμό ή το 
επώνυμό του. 

γ. Αγρονομικό προσωπικό που απευθύνεται σε ομοιό- 
βαθμό του, τον προσαγορεύει με τη λέξη «Κύριε» και το 
επώνυμό του ή με τη φράση «Κύριε συνάδελφε». 

Άρθρο 13 

Δήλωση οικογενειακής κατάστασης 

Το αγρονομικό προσωπικό, με την επιφύλαξη των δια¬ 
τάξεων του άρθρου 30 του ν.3585/2007, εφόσον επιθυμεί 
να ασκήσει τα δικαιώματά του που απορρέουν από την 
οικογενειακή του κατάσταση, υποχρεούται να δηλώνει 
στην Υπηρεσία του κάθε μεταβολή της οικογενειακής 
του κατάστασης, όπως γάμο, γέννηση παιδιών και λύση 
γάμου, υποβάλλοντας τα σχετικά δικαιολογητικά μέσα 
σε δύο μήνες από την ημερομηνία που επήλθε η μετα¬ 
βολή. Επίσης, με τον ίδιο τρόπο δηλώνει υποχρεωτικά 
κάθε ουσιώδη μεταβολή των στοιχείων αυτών. 

Άρθρο 14 

Διακίνηση με συγκοινωνιακά μέσα 

Το αγρονομικό προσωπικό διακινείται δωρεάν με τα 
αστικά και υπεραστικά λεωφορεία κατά τις μετακινήσεις 
του για εκτέλεση υπηρεσίας, εντός της περιοχής της 
Υπηρεσίας του. 

Άρθρο 15 

Συμμετοχή σε Σωματεία - Ενώσεις προσώπων 

Το προσωπικό της Ελληνικής Αγροφυλακής μπορεί 
ελεύθερα να μετέχει σε αναγνωρισμένα Σωματεία ή 


Ενώσεις προσώπων μη κερδοσκοπικού χαρακτήρα, που 
έχουν σκοπό φιλανθρωπικό, αθλητικό, εκπαιδευτικό, 
μορφωτικό, εκπολιτιστικό ή φυσιολατρικό, καθώς και 
σε συνδικαλιστικές ενώσεις που προβλέπονται από τις 
διατάξεις του άρθρου 32 του ν. 3585/2007. 

Άρθρο 16 

Μεταβατικές διατάξεις 

1. Μέχρι την έναρξη λειτουργίας των περιφερειακών 
Υπηρεσιών της Ελληνικής Αγροφυλακής, η ορκωμοσία 
των προσλαμβανομένων βάσει των διατάξεων του άρ¬ 
θρου 53 παρ. 1 και 2 του ν.3585/2007 πραγματοποιείται 
στις Διευθύνσεις Αγροφυλακής Περιφέρειας των νομών 
στους οποίους προσελήφθησαν, ενώπιον του Διευθυ¬ 
ντή της Διεύθυνσης Αγροφυλακής Περιφέρειας και δύο 
βαθμοφόρων του Επιτελείου της οικείας Αστυνομικής 
Διεύθυνσης ή Διεύθυνσης Αστυνομίας. Για τον τύπο του 
όρκου εφαρμόζονται όσα προβλέπονται στο άρθρο 1 
παρ. 2 κατά περίπτωση. 

2. Η ορκωμοσία βεβαιώνεται με πρωτόκολλο που χρο¬ 
νολογείται και υπογράφεται από τον ορκιζόμενο και τα 
όργανα ενώπιον των οποίων ορκίζεται. Αντίγραφο του 
πρωτοκόλλου υποβάλλεται στον Αρχηγό της Ελληνικής 
Αγροφυλακής. 

3. Η πράξη της ορκωμοσίας καταχωρείται στα ατομικά 
βιβλιάρια του προσωπικού. 

Άρθρο 17 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 10 Σεπτεμβρίου 2007 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΒΥΡΩΝ Γ. ΠΟΛΥΔΩΡΑΣ 

